ddrg/super_eurlex huggingface dataset:
KOMISSION DELEGOITU ASETUS (EU) 2021/2304,

annettu 18 päivänä lokakuuta 2021,

Euroopan parlamentin ja neuvoston asetuksen (EU) 2018/848 täydentämisestä säännöillä sellaisen viennissä käytettävän lisäsertifikaatin myöntämisestä, jolla todistetaan, ettei luonnonmukaisten eläintuotteiden tuotannossa ole käytetty antibiootteja

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta 30 päivänä toukokuuta 2018 annetun Euroopan parlamentin ja neuvoston asetuksen (EU) 2018/848 (1) ja erityisesti sen 44 artiklan 2 kohdan,

sekä katsoo seuraavaa:

Asetuksen (EU) 2018/848 35 artiklan mukaan toimivaltaiset viranomaiset taikka tapauksen mukaan valvontaviranomaiset tai tarkastuslaitokset myöntävät sertifikaatin kullekin toimijalle tai toimijaryhmälle, joka on ilmoittanut toiminnastaan ja noudattaa mainittua asetusta. Toimijan tai toimijaryhmän olisi voitava pyytää kyseisiltä toimivaltaisilta viranomaisilta tai tapauksen mukaan valvontaviranomaisilta tai tarkastuslaitoksilta lisäsertifikaattia, jolla se voi todistaa, että luonnonmukaisten eläintuotteiden tuotannossa ei ole käytetty antibiootteja. Lisäsertifikaatin malli olisi vahvistettava.

ON HYVÄKSYNYT TÄMÄN ASETUKSEN:

1 artikla

Lisäsertifikaatti, jolla todistetaan viennissä, ettei luonnonmukaisten eläintuotteiden tuotannossa ole käytetty antibiootteja

Asiaankuuluvan toimivaltaisen viranomaisen tai tapauksen mukaan valvontaviranomaisen tai tarkastuslaitoksen on sellaisen toimijan tai toimijaryhmän pyynnöstä, jolla on jo asetuksen (EU) 2018/848 35 artiklassa tarkoitettu sertifikaatti, myönnettävä lisäsertifikaatti, jolla todistetaan, että toimija tai toimijaryhmä on tuottanut luonnonmukaiset eläintuotteet ilman antibiootteja, jos tällaista sertifikaattia tarvitaan mainittujen tuotteiden viemiseksi unionista. Lisäsertifikaatin malli esitetään tämän asetuksen liitteessä.
(61)

Jäsenvaltiot eivät voi riittävällä tavalla saavuttaa tämän asetuksen tavoitetta eli helpottaa vapaata liikkuvuutta unionissa koskevan oikeuden käyttämistä covid-19-pandemian aikana ottamalla käyttöön kehys yhteentoimivien covid-19-todistusten myöntämiseksi, todentamiseksi ja hyväksymiseksi osoituksena siitä, että henkilö on saanut covid-19-rokotteen, hänet on testattu tai hän on parantunut taudista, vaan se voidaan toiminnan laajuuden ja vaikutusten vuoksi saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen tämän tavoitteen saavuttamiseksi.
(8)

Euroopan parlamentin ja neuvoston asetuksen (EY) N:o 726/2004 (5) mukaiset yhdenmukaistetut menettelyt eivät saisi estää jäsenvaltioita päättämästä, että ne hyväksyvät rokotustodistukset, jotka on annettu muista covid-19-rokotteista, joille jonkin jäsenvaltion toimivaltainen viranomainen on myöntänyt myyntiluvan Euroopan parlamentin ja neuvoston direktiivin 2001/83/EY (6) nojalla, rokotteista, joiden jakeluun on myönnetty väliaikainen lupa kyseisen direktiivin 5 artiklan 2 kohdan nojalla, ja WHO:n hätätilannekäyttöön hyväksymistä rokotteista. Jos tällaiselle covid-19-rokotteelle myönnetään myöhemmin myyntilupa asetuksen (EY) N:o 726/2004 nojalla, velvoite hyväksyä rokotustodistukset samoin edellytyksin kattaisi myös jonkin jäsenvaltion kyseisestä covid-19-rokotteesta myöntämät rokotustodistukset riippumatta siitä, onko rokotustodistukset myönnetty ennen luvan myöntämistä tai sen jälkeen keskitetyllä menettelyllä. Asetuksessa (EU) 2021/953 vahvistetaan kehys covid-19-tautiin liittyvien yhteentoimivien rokotusta, testausta ja taudista parantumista koskevien todistusten (EU:n digitaalinen koronatodistus) myöntämiseksi, todentamiseksi ja hyväksymiseksi helpottamaan vapaata liikkuvuutta covid-19-pandemian aikana. Sitä sovelletaan unionin kansalaisiin ja sellaisiin kolmansien maiden kansalaisiin, jotka ovat unionin kansalaisten perheenjäseniä.
(9)

Välineessä olisi säädettävä toimista kyseisten unionin tavoitteiden saavuttamisen ja unionin ulkoisen toiminnan politiikkojen tueksi käyttäen lähtökohtana toimia, joita tuettiin aiemmin Euroopan parlamentin ja neuvoston asetusten (EU) N:o 230/2014 (6), (EU) N:o 232/2014 (7), (EU) N:o 233/2014 (8), (EU) N:o 234/2014 (9), (EU) N:o 235/2014 (10), (EU) N:o 236/2014 (11) ja (EU) 2017/1601 (12), Euroopan parlamentin ja neuvoston päätöksen N:o 466/2014/EU (13), neuvoston asetusten (EY, Euratom) N:o 480/2009 (14), (Euratom) N:o 237/2014 (15) ja (EU) 2015/322 (16) ja yhdettätoista Euroopan kehitysrahastoa (EKR) koskevan sisäisen sopimuksen (17) nojalla.
(16)

Olennaisen yhteyden unioniin olisi katsottava olevan olemassa, jos säilytyspalvelun tarjoaja on sijoittautunut unioniin, jos sen palveluja käyttää yhdessä tai useammassa jäsenvaltiossa huomattava määrä palvelun käyttäjiä, tai jos sen toimintoja on kohdennettu yhteen tai useampaan jäsenvaltioon. Toimintojen kohdentaminen yhteen tai useampaan jäsenvaltioon olisi määritettävä kaikkien asiaankuuluvien olosuhteiden perusteella, mukaan lukien asianomaisen jäsenvaltion virallisen kielen tai valuutan käytön kaltaisten tekijöiden perusteella, tai sen perusteella, että tavaroiden tai palvelujen tilaamiseen tällaisesta jäsenvaltiosta on olemassa mahdollisuus. Tällainen kohdentaminen voidaan päätellä myös siitä, että kansallisessa sovelluskaupassa on saatavilla asiaankuuluva sovellus, tai siitä, että säilytyspalvelun tarjoaja on mainostanut palvelujaan paikallisesti tai kyseisessä jäsenvaltiossa yleisesti käytetyllä taikka siitä, miten asiakassuhteita hoidetaan, esimerkiksi asiakaspalvelun tarjoamisesta kyseisessä jäsenvaltiossa yleisesti käytetyllä kielellä. Olennaisen yhteyden olisi voitava olettaa olevan olemassa myös silloin, kun palveluntarjoaja suuntaa toimintaansa yhteen tai useampaan jäsenvaltioon Euroopan parlamentin ja neuvoston asetuksen (EU) N:o 1215/2012 (8) 17 artiklan 1 kohdan c alakohdassa tarkoitetulla tavalla. Sen, että palveluntarjoajan verkkosivusto, sähköpostiosoite tai muut yhteystiedot ovat saatavilla yhdessä tai useammassa jäsenvaltiossa, ei kuitenkaan yksinään saisi riittää muodostamaan olennaista yhteyttä. Lisäksi sellaista palvelujen tarjoamista, jonka tarkoituksena on pelkästään Euroopan parlamentin ja neuvoston asetuksessa (EU) 2018/302 (9) vahvistetun syrjintäkiellon noudattaminen, ei olisi yksinomaan tällä perusteella katsottava muodostavan olennaista yhteyttä unioniin.
e)

henkilön lähtiessä rautatieasemalta, jolla on henkilöstöä, matkustaessa tällaisen rautatieaseman kautta tai saapuessa tällaiselle rautatieasemalle asemanhaltijan tai rautatieyrityksen on annettava apua korvauksetta, jotta kyseinen henkilö voi nousta junaan, siirtyä liityntäpalveluun, johon hänellä on lippu, tai poistua junasta, edellyttäen, että paikalla on koulutettua henkilöstöä työvuorossa. Kun avuntarpeesta on ilmoitettu ennakolta 24 artiklan a alakohdan mukaisesti, asemanhaltijan tai rautatieyrityksen on varmistettava, että apua annetaan pyydetysti;
(1)

Jalostukseen liittyviin teknisiin ongelmiin, jotka johtuvat Asparagus officinalis L. -lajin sekä kukkasipuleiden, puuvartisten marjapensaiden ja puuvartisten koristepensaiden lajiryhmien kompleksisista geneettisistä taustoista taikka hitaasta tai teknisesti monimutkaisesta lisääntymisestä, on puututtava tutkimukseen ja kehitykseen tehtävillä investoinneilla. Kun kyseiselle lajille ja kyseisille lajiryhmille on myönnetty kasvinjalostajanoikeuksien suoja, kestää vuosia, ennen kuin voidaan lisätä kasveja ja kerryttää varastoja siinä määrin, että saadaan kohtuullisesti tuloja. Lisäksi ajanjakso, jonka aikana kasvinjalostajanoikeuksien haltijalle voi kertyä kyseisen suojan perusteella tuloja, on rajallinen. Kyseisen lajin ja kyseisten lajiryhmien lajikkeiden tutkimukseen ja kehittämiseen tehtävien investointien edistämiseksi on tarpeen pidentää kasvinjalostajanoikeuksien voimassaoloaikaa ja luoda kannustimia jalostustoiminnalle uusien lajikkeiden kehittämiseksi, jotta voidaan vastata viljelijöiden ja kuluttajien tarpeisiin ja lieventää ilmastonmuutoksen vaikutusta. Kyseiset investoinnit vaativat enemmän aikaa kerryttääkseen tuottoa kuin investoinnit, jotka tehdään suurimpaan osaan muita lajeja, kuten viljelykasveihin, joilla on yleensä lyhyempi elinkaari ja laajempi kuluttajakunta.
(32)

Käyttäjillä olisi oltava oikeus tehokkaisiin oikeussuojakeinoihin, jos heidän oikeuksiaan on loukattu sen seurauksena, että henkilötietoja ja muita tietoja on käsitelty verkossa tapahtuvan lasten seksuaalisen hyväksikäytön havaitsemiseksi numeroista riippumattomissa henkilöiden välisissä viestintäpalveluissa ja siitä ilmoittamiseksi ja verkossa tapahtuvaan lasten seksuaaliseen hyväksikäyttöön liittyvän materiaalin poistamiseksi kyseisistä palveluista, esimerkiksi jos käyttäjän sisältö tai henkilöllisyys on annettu tiedoksi lasten seksuaalista hyväksikäyttöä torjuvalle yleishyödylliselle järjestölle tai lainvalvontaviranomaisille tai jos käyttäjän sisältö on poistettu tai käyttäjän tili on estetty tai käyttäjälle tarjottu palvelu on keskeytetty.
(8)

Valuutan muuntamisesta perittävät palvelumaksut ovat merkittävä rajaylittäviin maksuihin liittyvä kulu, kun maksajan jäsenvaltiossa ja maksunsaajan jäsenvaltiossa käytetään eri valuuttoja. Direktiivin (EU) 2015/2366 45 artiklassa edellytetään, että veloitettavat palvelumaksut ja käytettävä vaihtokurssi ilmoitetaan läpinäkyvästi, kyseisen direktiivin 52 artiklan 3 alakohdassa täsmennetään, mitä tietoja puitesopimuksen piiriin kuuluvista maksutapahtumista on annettava, ja sen 59 artiklan 2 kohdassa säädetään, mitä tietoja osapuolten, jotka tarjoavat valuutanmuuntopalveluja pankkiautomaatissa tai myyntipisteessä, on ilmoitettava. On tarpeen säätää lisätoimenpiteistä, joilla suojellaan kuluttajia valuutanmuuntopalvelujen kohtuuttomilta palvelumaksuilta ja varmistetaan, että kuluttajille annetaan tiedot, joiden avulla he voivat valita parhaan valuutanmuuntovaihtoehdon.
(25)

Varainhoitoasetuksen ja Euroopan parlamentin ja neuvoston asetuksen (EU, Euratom) N:o 883/2013 (13) sekä neuvoston asetusten (EY, Euratom) N:o 2988/95 (14), (Euratom, EY) N:o 2185/96 (15) ja (EU) 2017/1939 (16) mukaisesti unionin taloudellisia etuja on suojattava oikeasuhteisin toimenpitein, joita ovat sääntöjenvastaisuuksien, mukaan lukien petokset, ehkäisemiseen, havaitsemiseen, korjaamiseen ja tutkimiseen sekä hukattujen, aiheettomasti maksettujen tai virheellisesti käytettyjen varojen takaisinperintään ja soveltuvin osin hallinnollisten seuraamusten määräämiseen liittyvät toimenpiteet. Euroopan petostentorjuntavirastolla (OLAF) on valtuudet erityisesti asetusten (Euratom, EY) N:o 2185/96 ja (EU, Euratom) N:o 883/2013 mukaisesti tehdä hallinnollisia tutkimuksia, mukaan lukien paikalla suoritettavat todentamiset ja tarkastukset, selvittääkseen, onko kyse petoksesta, lahjonnasta tai muusta laittomasta toiminnasta, joka vahingoittaa unionin taloudellisia etuja. Euroopan syyttäjänvirastolla (EPPO) on asetuksen (EU) 2017/1939 mukaisesti valtuudet tutkia unionin taloudellisiin etuihin kohdistuvia rikoksia sekä nostaa niistä syyte Euroopan parlamentin ja neuvoston direktiivin (EU) 2017/1371 (17) mukaisesti. Unionin rahoitusta saavien henkilöiden ja yhteisöjen on varainhoitoasetuksen mukaisesti toimittava täydessä yhteistyössä unionin taloudellisten etujen suojaamiseksi, myönnettävä komissiolle, OLAFille, tilintarkastustuomioistuimelle ja niiden jäsenvaltioiden osalta, jotka osallistuvat asetuksen (EU) 2017/1939 mukaiseen tiiviimpään yhteistyöhön, EPPOlle tarvittavat oikeudet ja valtuudet ja varmistettava, että unionin varojen hoitamiseen osallistuvat kolmannet osapuolet myöntävät vastaavat oikeudet.
(3)

Hallitustenvälinen ilmastonmuutospaneeli (IPCC) tarjoaa vuoden 2018 erityisraportissaan, jossa käsitellään maailman lämpötilan 1,5 celsiusasteen noususta suhteessa esiteolliseen aikaan aiheutuvia vaikutuksia ja niihin liittyviä maailmanlaajuisia kasvihuonekaasupäästöjen kehityskulkuja vahvistettaessa maailmanlaajuisia toimia ilmastonmuutoksen uhan torjumiseksi kestävän kehityksen ja köyhyyden poistamispyrkimysten yhteydessä, vahvan tieteellisen perustan ilmastonmuutoksen torjumiselle ja osoittaa, että on tarpeen vauhdittaa pikaisesti ilmastotoimia ja jatkaa siirtymistä ilmastoneutraaliin talouteen. Kyseisessä raportissa vahvistetaan, että kasvihuonekaasupäästöjä on kiireellisesti vähennettävä ja että ilmastonmuutos on rajoitettava 1,5 celsiusasteeseen, jotta voidaan erityisesti pienentää äärimmäisten sääilmiöiden ja kriittisten pisteiden ylittymisen todennäköisyyttä. Biologista monimuotoisuutta ja ekosysteemipalveluja käsittelevä hallitustenvälinen tiede- ja politiikkafoorumi (IPBES) on osoittanut biologisesta monimuotoisuudesta ja ekosysteemipalveluista antamassaan vuoden 2019 maailmanlaajuisessa arviointiraportissa, että luonnon monimuotoisuus on vähentynyt koko maailmassa ja että ilmastonmuutos on kolmanneksi merkittävin biodiversiteettiä heikentävä tekijä.
(28)

Varainhoitoasetuksen, Euroopan parlamentin ja neuvoston asetuksen (EU, Euratom) N:o 883/2013 (12) sekä neuvoston asetusten (EY, Euratom) N:o 2988/95 (13), (Euratom, EY) N:o 2185/96 (14) ja (EU) 2017/1939 (15) mukaisesti unionin taloudellisia etuja on suojattava oikeasuhteisin toimenpitein, joita ovat sääntöjenvastaisuuksien, mukaan lukien petokset, ehkäisemiseen, havaitsemiseen, korjaamiseen ja tutkimiseen sekä hukattujen, aiheettomasti maksettujen tai virheellisesti käytettyjen varojen takaisinperintään ja soveltuvin osin hallinnollisten seuraamusten määräämiseen liittyvät toimenpiteet. Euroopan petostentorjuntavirastolla (OLAF) on valtuudet erityisesti asetusten (Euratom, EY) N:o 2185/96 ja (EU, Euratom) N:o 883/2013 mukaisesti tehdä hallinnollisia tutkimuksia, mukaan lukien paikan päällä suoritettavat tarkastukset ja todentamiset, selvittääkseen, onko kyse petoksesta, lahjonnasta tai muusta laittomasta toiminnasta, joka vahingoittaa unionin taloudellisia etuja. Euroopan syyttäjänvirastolla (EPPO) on valtuudet asetuksen (EU) 2017/1939 mukaisesti tutkia unionin taloudellisia etuja vahingoittavia rikoksia sekä nostaa niistä syyte Euroopan parlamentin ja neuvoston direktiivin (EU) 2017/1371 (16) mukaisesti. Unionin rahoitusta saavien henkilöiden ja yhteisöjen on varainhoitoasetuksen mukaisesti toimittava täydessä yhteistyössä unionin taloudellisten etujen suojaamiseksi, myönnettävä komissiolle, OLAFille, tilintarkastustuomioistuimelle ja niiden jäsenvaltioiden osalta, jotka osallistuvat asetuksen (EU) 2017/1939 mukaiseen tiiviimpään yhteistyöhön, EPPOlle tarvittavat oikeudet ja valtuudet ja varmistettava, että unionin varojen hoitamiseen osallistuvat kolmannet osapuolet myöntävät vastaavat oikeudet.
”f.

Seuraavat litografialaitteet: 1. Askeltavat kohdistus- ja valotuslaitteet (suora kohdistus kiekkoon) tai kohdistus- ja pyyhkäisy- (skanneri) laitteet kiekkojen prosessointia varten, jotka käyttävät foto-optisia tai röntgenmenetelmiä ja joilla on jokin seuraavista ominaisuuksista: a. Valolähteen aallonpituus lyhyempi kuin 193 nm; tai b. Ne kykenevät tuottamaan kuvion, jonka ’pienin erottuva kuvion koko’ (MRF) on enintään 45 nm; Tekn. huom.: ’Pienin erottuva kuvion koko’ (MRF) lasketaan seuraavalla kaavalla, jossa: jossa K-kerroin = 0,35 2. Kohokuviointilaitteet, jotka kykenevät tuottamaan kuvioita, joiden koko on enintään 45 nm; Huom.: 3B001.f.2 kohtaan sisältyvät: — Pehmytkuviointivälineet — Kuumapakotusvälineet — Nanomuokkauskuviointivälineet — Step and flash -kuviointi (S-FIL) -välineet 3. Laitteet, jotka on erityisesti suunniteltu maskien valmistukseen ja joilla on kaikki seuraavat ominaisuudet: a. Poikkeutettu ja fokusoitu elektronisuihku, ionisuihku tai „laser” säde; ja b. Niillä on jokin seuraavista ominaisuuksista: 1. Puoliarvoleveyden (FWHM) pistekoko pienempi kuin 65 m ja kuvan sijoitus alle 17 nm (keskiarvo + 3 sigmaa); tai 2. Ei käytössä; 3. Toisen kerroksen kohdistusvirhe alle 23 nm (keskiarvo + 3 sigmaa) maskissa; 4. Laitteet, jotka on suunniteltu laitteiden prosessointiin käyttäen suoria kirjoitusjärjestelmiä (direct writing methods), joilla on kaikki seuraavat ominaisuudet: a. Poikkeutettu ja fokusoitu elektronisuihku; ja b. Niillä on jokin seuraavista ominaisuuksista: 1. Suihkun vähimmäiskoko enintään 15 nm; tai 2. Kohdistusvirhe alle 27 nm (keskiarvo + 3 sigmaa);”
(5)

Neuvosto hyväksyi 24 päivänä tammikuuta 2022 päätelmät, joissa se tuomitsi Venäjän Ukrainaan kohdistamat jatkuvat aggressiiviset toimet ja uhkaukset ja kehotti Venäjää rauhoittamaan tilannetta, noudattamaan kansainvälistä oikeutta ja osallistumaan rakentavasti vuoropuheluun vakiintuneiden kansainvälisten mekanismien kautta. Neuvosto vahvisti, että unioni on täysin sitoutunut Euroopan turvallisuuden perusperiaatteisiin, jotka on vahvistettu Yhdistyneiden kansakuntien peruskirjassa ja Euroopan turvallisuus- ja yhteistyöjärjestön perustamisasiakirjoissa, mukaan lukien Helsingin päätösasiakirja ja Pariisin peruskirja. Näihin perusperiaatteisiin kuuluvat erityisesti valtioiden tasa-arvoinen täysivaltaisuus ja alueellinen koskemattomuus, rajojen loukkaamattomuus, pidättyminen voimakeinojen käytöstä tai niillä uhkaamisesta ja valtioiden vapaus valita omat turvallisuusjärjestelynsä tai muuttaa niitä. Neuvosto totesi, että näistä periaatteista ei voida neuvotella eikä niitä voida tarkistaa tai tulkita uudelleen; se, että Venäjä rikkoo niitä, on este yhteiselle ja jakamattomalle turvallisuusalueelle Euroopassa ja uhkaa rauhaa ja vakautta Euroopan mantereella. Neuvosto palautti mieleen joulukuussa 2021 annetut Eurooppa-neuvoston päätelmät ja toisti, että kaikilla uusilla Venäjän Ukrainaan kohdistamilla sotilaallisilla hyökkäyksillä olisi massiiviset seuraukset ja kova hinta, mukaan lukien monenlaiset alakohtaiset ja yksittäiset rajoittavat toimenpiteet, jotka toteutettaisiin koordinoidusti kumppaneiden kanssa.
2)

lisätään artikla seuraavasti: ”5 a artikla 1. Kielletään suora tai välillinen osto, myynti, sijoituspalvelujen antaminen tai liikkeeseenlaskussa avustaminen tai kaikenlainen muu käsittely, jonka kohteena ovat sellaiset siirtokelpoiset arvopaperit ja rahamarkkinavälineet, jotka on laskettu liikkeeseen 9 päivän maaliskuuta 2022 jälkeen ja joiden liikkeeseenlaskijana on a) Venäjä ja sen hallitus; tai b) Venäjän keskuspankki; tai c) b alakohdassa tarkoitetun yhteisön puolesta tai johdolla toimiva oikeushenkilö, yhteisö tai elin. 2. Kielletään suora tai välillinen uusien lainojen tai luottojen myöntäminen tai osallistuminen järjestelyyn sellaisen uuden lainan tai luoton myöntämiseksi 1 kohdassa tarkoitetulle oikeushenkilölle, yhteisölle tai elimelle 23 päivän helmikuuta 2022 jälkeen. Kieltoa ei sovelleta lainoihin eikä luottoihin, joiden erityisenä ja dokumentoituna tavoitteena on tarjota rahoitusta sellaiseen unionin ja jonkin kolmannen valtion väliseen tuotteiden ja muiden kuin rahoituspalvelujen tuontiin tai vientiin, jota kiellot eivät koske, mukaan lukien sellaisiin kolmannesta valtiosta hankittaviin tuotteisiin ja palveluihin liittyvät menot, jotka ovat tarpeen vienti- tai tuontisopimuksen täytäntöönpanoa varten. 3. Edellä 2 kohdassa säädetty kielto ei koske ennen 23 päivää helmikuuta 2022 tehdyn sopimuksen mukaisia lainan nostoja tai suorituksia, jos seuraavat edellytykset täyttyvät: a) nostoja tai maksusuorituksia koskevat ehdot i) on sovittu ennen 23 päivää helmikuuta 2022; ja ii) niitä ei ole muutettu tuona päivänä eikä sen jälkeen; ja b) ennen 23 päivää helmikuuta 2022 on vahvistettu sopimuksenmukainen erääntymispäivä kaikkien saataville asetettujen varojen täysimääräistä takaisinmaksua varten sekä määräpäivä kaikkien sopimuksenmukaisten sitoumusten, oikeuksien ja velvoitteiden lakkaamista varten. Edellä a alakohdassa tarkoitettujen lainan nostojen ja suoritusten ehtoihin kuuluvat määräykset, jotka koskevat kunkin noston tai suorituksen takaisinmaksuaikaa, sovellettavaa korkoa tai koron laskentatapaa sekä nostojen ja suoritusten enimmäismäärää.”
Maa Nimi Taric-lisäkoodi

Kiinan kansantasavalta ANSHAN CARBON CO., LTD. C735

Kiinan kansantasavalta ASAHI FINE CARBON DALIAN CO., LTD. C736

Kiinan kansantasavalta DALIAN JINGYI CARBON CO., LTD C738

Kiinan kansantasavalta DATONG YU LIN DE GRAPHITE NEW MATERIAL CO., LTD. C739

Kiinan kansantasavalta DECHANG SHIDA CARBON CO., LTD. C740

Kiinan kansantasavalta Fushun Jinly Petrochemical Carbon Co., Ltd. C741

Kiinan kansantasavalta FUSHUN ORIENTAL CARBON CO., LTD. C742

Kiinan kansantasavalta Fushun Xinxinda Furnace Charge Factory C743

Kiinan kansantasavalta Henan Sangraf Carbon Technologies Co., Limited C744

Kiinan kansantasavalta Jiangsu Jianglong New Energy Technology Co., Ltd C746

Kiinan kansantasavalta JILIN CARBON CO., LTD C747

Kiinan kansantasavalta Jilin City Chengxin Carbon Co., Ltd. C748

Kiinan kansantasavalta JILIN CITY ZHAOCHEN CARBON CO., LTD. C749

Kiinan kansantasavalta Kaifeng Pingmei New Carbon Materials Technology Co., Ltd C750

Kiinan kansantasavalta LIAONING SINCERE CARBON NEW MATERIAL CO., LTD C751

Kiinan kansantasavalta LIAOYANG CARBON CO., LTD. C752

Kiinan kansantasavalta LIAOYANG SHOUSHAN CARBON FACTORY C753

Kiinan kansantasavalta LINGHAI HONGFENG CARBON PRODUCTS CO., LTD C754

Kiinan kansantasavalta MEISHAN SHIDA NEW MATERIAL CO., LTD. C755

Kiinan kansantasavalta SHANDONG ASAHI GRAPHITE NEW MATERIAL TECHNOLOGY CO., LTD. C756

Kiinan kansantasavalta SHANDONG BASAN GRAPHITE NEW MATERIAL PLANT C757

Kiinan kansantasavalta SHANXI JUXIAN GRAPHITE NEW MATERIALS CO., LTD. C758

Kiinan kansantasavalta SHANXI SINSAGE CARBON MATERIAL TECHNOLOGY CO., LTD. C759

Kiinan kansantasavalta TIANJIN KIMWAN CARBON TECHNOLOGY AND DEVELOPMENT CO., LTD C760
”916.

Soadat NARZIEVA (Соадат НАРЗИЕВА)

Syntymäpaikka: Uzbekistan Lähellä oleva henkilö: Alisher Usmanov (veli) Kansalaisuus: venäläinen Sukupuoli: nainen

Soadat Narzieva on Alisher Usmanovin sisar. Alisher Usmanov on Kremliä myötäilevä oligarkki, jolla on tiiviit siteet Venäjän presidenttiin Vladimir Putiniin ja joka on merkitty luetteloon päätöksen 2014/145/YUTP nojalla. Alisher Usmanov on siirtänyt huomattavia varoja sisarelleen, mukaan lukien kolmen miljoonan Yhdysvaltain dollarin kertamaksu tai lahja. Soadat Narzievalla on lisäksi ollut 27 sveitsiläistä pankkitiliä, joilla on satoja miljoonia dollareita, jotka voivat liittyä hänen veljeensä Alisher Usmanoviin. Hänet on myös yhdistetty kuuteen offshore-yhtiöön, joiden toiminta voidaan yhdistää Usmanoviin. Soadat Narzieva on siksi lähellä Alisher Usmanovia, joka antoi aktiivisesti aineellista tai taloudellista tukea Krimin liittämisestä ja Ukrainan vakauden horjuttamisesta vastuussa oleville venäläisille päättäjille ja tuki aktiivisesti Ukrainan vakautta horjuttavaa Venäjän hallituksen politiikkaa.